קובי פרחי
אקטיביזם

פרק זה טעון עריכה. אנא תרמו לוויקיפדיה .  הסיבה היא: הפרק נכתב ברובו על ידי משתמש בשם קובי פרחי. הפרק לא כתוב באופן ויקיפדי.
בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים. (12 בינואר 2025)
- אורפנד לנד נתפסת בעיני פרחי יותר כרעיון מאשר כלהקה. כשמוזיקה ומיקרופון הם "כלי הנשק" שלו שמצליחים לחבר אנשים שונים כל כך בכל מקום. "כששני אויבים בטוחים שאין שום דבר משותף ביניהם, מוזיקה תהיה המפתח הראשון למציאת מכנה משותף, וברגע שיש ממשהו משותף בין שני אויבים, אפשר לבנות גשר"
- ב 1994 שמה הלהקה על אלבומה הראשון "Sahara" תמונה של מסגד, באלבום, תוך כדי שימוש במילים "אללה", "ג'יהאד" ועוד, בטקסטים המדברים על המלחמות בארץ הקודש ושימוש בעברית, ערבית, בפסוקים מהקוראן, הברית החדשה ותהילים יצרה הלהקה ז'אנר חדש ומהפכני בעולם המטאל, ז'אנר שמשלב בתוך רוק כבד את כל האלמנטים של המזרח התיכון.
- בשנות ה-90 החלו להימכר עותקים מקוריים של "Sahara" במדינות ערב באופן מחתרתי "מתחת לשולחן" דרך מעריצים שהבריחו עותקים לכל רחבי המזרח התיכון ומדינות המגרב.
- כבר ב 1996 הצטלם פרחי עם כאפיה פלסטינית לתמונות הלהקה באלבום השני של הלהקה El Norra Alila, הדבר לדבריו אינו נעשה כאקט פרו פלסטיני/אנטי ישראלי אלא "ממקום מכבד שמעוניין להראות הערכה, לייצר חברות, גשר ודיאלוג". אותה כאפיה מלווה את פרחי בין אם על צווארו או שקשורה לסטנד המיקרופון שלו כחלק מהמופע של הלהקה מאז ועד לימים אלו.
- בכל אלבומי הלהקה, כמוטיב חוזר, מופיע פיוט המכיל טקסט יהודי מסורתי, וברוב המקרים נשענים הפיוטים על לחן ערבי מסורתי באופן הקרוי "פיוט ישראל בלחן ישמעאל" וכמוטיב נוסף בו הדגישה הלהקה את מטרתה לחיבור ומיזוג התרבויות.
- ב 2001 קיבל פרחי משני מעריצים ירדנים שהגיעו כל הדרך עד להופעה של אורפנד לנד באיסטנבול ספר של אימאם מצרי ששמו "יש שטן במצרים". בספר, מסופר על מעריץ מצרי של הלהקה שהושלך לכלא לחצי שנה, בשל העובדה שהמשטרה מצאה אצלו דיסק של אורפנד לנד. באותה הפגישה חשפו המעריצים בפני פרחי 3 מעריצים מוסלמים מירדן, דובאי ולבנון שסמל הלהקה מקועקע על גופם.
- ב 2006, סמוך ליום השנה למלחמת לבנון השנייה, פנתה לפרחי רקדנית בטן לבנונית שביקשה להופיע ולהניף יחד עם הלהקה את דגלי ישראל ולבנון בפסטיבל Hellfest שבצרפת כאקט של שלום וחברות. הדגלים הונפו בהופעה וגרמו לסקנדל גדול בלבנון.
- בשנת 2010, ברעיון לתמונת הלהקה באלבומם הרביעי "The Never Ending Way Of ORwarriOR" הצטלמה הלהקה לתמונה שערורייתית בה פרחי מחופש לישו, שלומית זמרת הלהקה מחופשת למגדלנה וחברי הלהקה הנוספים מחופשים ליהודים שמתפללים כמו מוסלמים, ולמוסלמים שמתפללים כמו יהודים. התמונה הופיעה על לפחות 7 שערים של מגזינים שונים בעולם.
- בשנת 2012 ערך פרחי את האוסף Oriental Metal, שיצא בדיסק בחברת התקליטים הבינלאומית Century Media Records, האוסף הראשון והיחידי שאיגד בתוכו לצד אורפנד לנד להקות מוסלמיות מכל המזרח התיכון והמגרב.
- בשנת 2013 יצא לאור אלבומה החמישי של הלהקה "All Is One", בדגש על עטיפת האלבום שיצרה סמל אחד שמשלב בין שלושת סמלי הדתות יהדות, אסלאם ונצרות ושירים שהתמקדו באופן הכי ישיר עד כה בסכסוך. מאות מעריצים מכל העולם קעקעו את הסמל המופיע על האלבום. באותה השנה, הייתה אורפנד לנד ללהקה הישראלית הראשונה (וכנראה הראשונה או בין היחידות בעולם) שיצאה לסיבוב הופעות עם להקה פלסטינית ששמה 'חלאס", סיבוב ההופעות שחלש על אירופה נבנה כמודל לחיים משותפים בין שני העמים המסוכסכים, מודל שהראה שהחיים לא רק שאפשריים על אותה פיסת אדמה, אלא הציב מודל והשראה על להקה ישראלית ופלסטינית שחיו יחד בתוך אוטובוס.
- ב 2015 השתמש בטאון מטעם המשטר הסורי של אסד בעטיפת האלבום All Is One על השער של אחת המהדורות שלו והסמל שיצרה אורפנד לנד שימש אותו כשקרא להפסקת אש בזמן מלחמת האזרחים בסוריה
- בארבע סיבובי הופעות נוספים בקריירה התעקשה אורפנד לנד לקחת איתה לדרכים להקות מטאל המזוהות כלהקות מוסלמיות. Myrath מטוניסיה, Arkan מאלג'יריה, Bilocate מירדן ו Aeternam ממרוקו.
בספרו Heavy Metal Islam מתאר הכותב, מארק לוין, את אורפנד לנד כלהקת המטאל החשובה ביותר במזרח התיכון.
- פרחי שיתף פעולה 7 פעמים עם אמנים פלסטינים: באלבום The Never Ending Way Of ORwarriOR השתתפה התזמרת הערבית של נצרת. הזמרת מירה עוואד שרה בערבית באלבום All Is One, ופרחי השתתף עם עוואד כשהקליטה את Think Of Others שיר של המשורר הפלסטיני מחמוד דארוויש, כמו כן שרו פרחי ועוואד באלבום של גיטריסט "גנסיס" סטיב האקט בשיר על המצב במזרח התיכון, פרחי השתתף בדואט ששמו Pure Path עם הזמרת הפלסטינית Ruba Shamshum, ב 2021 יצא תקליט ויניל משותף לאורפנד לנד יחד עם חלאס הפלסטינים ב 300 עותקים, ובסרט הדוקומנטרי Prophets Of Change שטרם יצא לאור, כתב פרחי יחד עם אמנים ישראלים ופלסטינים 5 שירים שישמשו כפסקול הסרט.
לפרחי וללהקה הוענקו 7 פרסים עד היום, ביניהם 5 פרסים לשלום: מאוניברסיטת המסחר של איסטנבול וזאת לאחר שהסטודנטים נתבקשו לבחור את הגוף או האישיות שלדעתם תורמת הכי הרבה לשלום במזרח התיכון, הלהקה קיבלה פרס נוסף, מראש העיר של צ'אנקאיה שבאנקרה, טורקיה, ופרס שלישי מנציגות רשמית של ממשלת טורקיה, לאחר שהלהקה ניגנה ותרמה את כל ההכנסות לנפגעים מרעש האדמה שאירע ב-2001 בעיר ששמה ואן. ב-2014, פרחי זכה יחד עם אורפנד לנד בפרס המטאל הגלובלי, שניתן על ידי מגזין "מטאל האמר" האנגלי, בטקס חלוקת הפרסים השנתי של המגזין, את הפרס התעקש פרחי לחלוק עם חבריו מהלהקה הפלסטינית 'חלאס' לאחר סיבוב ההופעות המשותף שלהם. ב-2018, פרחי ואורפנד לנד זכו בפרס ״הקליפ הטוב ביותר״ בטקס פרסי מוזיקת הפרוגרסיב של המגזין הבריטי Prog! בלונדון, עבור הקליפ לשיר - ״Like Orpheus" קליפ אשר מתאר גבר יהודי, ואישה מוסלמית, דתיים, שהולכים בסתר להופעת מטאל, כל אחד לחוד, מבלי שלעולם נפגשו, ואינם מודעים למכנה המשותף הקיים ביניהם. ב 2024 זכתה הלהקה בפרס בקטגוריית "Attitude" על תרומתה לקירוב לבבות וחיבור בין אויבים במזרח התיכון, של מגזין המטאל הגרמני "מטאל האמר", בנאום הזכייה לבש פרחי חולצה של "Bring Them Home" של מטה החטופים הישראלים וקרא לסיום המלחמה בעזה והשבתם של החטופים מאירעי הטבח החטיפה של 7 באוקטובר לביתם. בנוסף זכתה הלהקה בתואר להקת השנה של רדיו "זה רוק" בשנת תשע"ח.
- פרחי ידוע כמתנגד לתנועת החרם העולמית שקוראת להחרים תרבותית את ישראל. פרחי מאמין שכתיבת שיר, מילים, או אלבום נושא תמיד יהיו עדיפים על חרמות, חסימות וסתימת פיות. במהלך השנים כתב פרחי מכתבים פתוחים ל Lana Del Ray, Lorde, Roger Waters' Eddie Vedder, שחלקם החרים את ישראל או התבטא בחריפות בנושא. במהלך סיבוב ההופעות האחרון של אורפנד לנד, ניסתה תנועת החרם בברצלונה לבטל את הופעתה של אורפנד לנד ללא הצלחה, לאחר שפרחי דאג להדגיש בפני המועדון את פועלה של אורפנד לנד לאורך השנים, ובמיוחד לאחר שפרסם מכתב פתוח לתנועת החרם בה תיאר אותה כ"כישלון שלא הצליחו לשנות מאום במדיניות ממשלת ישראל ב 19 שנה האחרונות" ועוד.